CELEX: E2006J0005
Language: da
Date: 2007-12-14 00:00:00
Title: Domstolens dom af 14. december 2007 i sag E-5/06 — EFTA-Tilsynsmyndigheden mod Fyrstendømmet Liechtenstein (En kontraherende parts manglende opfyldelse af sine forpligtelser — Artikel 4, stk. 1 og 2a, i Rådets forordning (EØF) nr. 1408/71 — Sociale sikringsydelser og særlige ikke-bidragspligtige ydelser — Retsvirkningerne af bilag IIa til forordning (EØF) nr. 1408/71, der indeholder en liste over særlige ikke-bidragspligtige ydelser — EØS-Rådets afgørelse nr. 1/95 om EØS-aftalens ikrafttrædelse for Liechtenstein)

8.5.2008   
            
            
               DA
            
            
               Den Europæiske Unions Tidende
            
            
               C 113/14
            
         
      DOMSTOLENS DOM
   
   af 14. december 2007
   i sag E-5/06
   EFTA-Tilsynsmyndigheden mod Fyrstendømmet Liechtenstein
   
      (En kontraherende parts manglende opfyldelse af sine forpligtelser — Artikel 4, stk. 1 og 2a, i Rådets forordning (EØF) nr. 1408/71 — Sociale sikringsydelser og særlige ikke-bidragspligtige ydelser — Retsvirkningerne af bilag IIa til forordning (EØF) nr. 1408/71, der indeholder en liste over særlige ikke-bidragspligtige ydelser — EØS-Rådets afgørelse nr. 1/95 om EØS-aftalens ikrafttrædelse for Liechtenstein)
   
   (2008/C 113/11)
   I sag E-5/06, EFTA-Tilsynsmyndigheden mod Fyrstendømmet Liechtenstein — anmodning om at det fastslås, at Fyrstendømmet Liechtenstein ikke har efterkommet sine forpligtelser i henhold til artikel 19, stk. 1 og 2, artikel 25, stk. 1, og artikel 28, stk. 1, i den retsakt, der er henvist til i punkt 1 i bilag VI til EØS-aftalen (dvs. Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet) som tilpasset EØS-aftalen ved protokol 1 hertil — har Domstolen, sammensat af Carl Baudenbacher (præsident), Henrik Bull (refererende dommer) og Thorgeir Örlygsson (dommer), den 14. december 2007 afsagt følgende dom:
   
               1)
            
            
               Det konstateres, at Fyrstendømmet Liechtenstein ved at stille krav om bopæl som betingelse for retten til hjælp til ubemidlede har tilsidesat sine forpligtelser i henhold til artikel 19, stk. 1 og 2, artikel 25, stk. 1, og artikel 28, stk. 1, i den retsakt, der er henvist til i punkt 1 i bilag VI til EØS-aftalen (dvs. Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet) som tilpasset EØS-aftalen ved protokol 1 hertil.
            
         
               2)
            
            
               Fyrstendømmet Liechtenstein tilpligtes at betale sagsomkostningerne.